Antxon Alonso Susperregi

Antxon Alonso Susperregi, Mogollon (Oiartzun, Gipuzkoa, 1958ko urtarrilaren 15a-Patagoniako Paine Dorrea, 1998ko otsailaren 19a) gipuzkoar eskalatzailea izan zen, munduko gailurrik ospetsuenetan eskalatu zuena. Gipuzkoako Federazioa Goi Mendiko Eskalada Eskolako begiralea eta irakaslea izan zen, baita Kirol Eskalada modalitateko batzordekidea ere, 1998an zoritxarreko istripu batek Txileko Paine Dorreen mendi eskualden heriotza ekarri arte.

 Lehen urteak 
Oiartzungo Elizalde auzoko Bordaxar baserrian jaio zen, zortzi senidetan zazpigarrena. Ama, Asuncion Susperregi Uranga oiartzuarra zuen; aita, berriz, Felix Francisco Alonso Ladrero Burgoseko Cereceda herrikoa.

Familiarekin batera, oso txikitan, lau urterekin, Oreretara joan ziren bizitzera.

 Txirrindulari garaia 
Antxonek oso gaztetik izan zuen kiroletarako zaletasuna, eta hamalau urterekin hasi zen txirrindularitzan, orduko Peña Lasa taldearekin batera. Garai hartan, Gipuzkoako herri gehienetako karreretan parte hartu zuen. Harekin batera honako txirrindulari hauek izan zituen lagun: Bixente Iza, Javier Beloki, Pako Mitxelena (hiru hauek Karrika auzoan jaioak), Alberto Agirre Errenteri-Oreretakoa, haren lagun mina.
ezkerrera|thumb|187x187px|Antxon karrera irabazita, lore-sorta eskuan duela.
Ez zen txirrindulari makala izan. Horren lekuko 16 urtetan irabazitako Gipuzkoako jubenilen txapelketa nagusia, Rufino Gorrotxategiren memoriala moduan ezagutzen zena. Ondorengo egunetan, garai hartako Hoja del lunes izeneko egunkariak izan zuen bere tartetxoa berri pozgarri horrek. Horrela zioen 1974ko urriaren 7an: 

 Mendirako grina 
Hamazazpi urtetan, bizikleta utzi eta mendirako grina piztu zitzaion eta berehala hasi zen eskaladako munduan. 1976an, Santa Barbara (Hernani) eta Eginoko (Araba) eskalada eskoletan eman zituen lehen urratsak. Berehala jo zuen Piriniotara, Picos de Europa mendikatera, Alpeetara, Ameriketako Estatu Batuetako Yosemite Parke Nazionalera...
ezkerrera|thumb|Alberto Agirre eta Antxon Alonso, Hiru Errege Mahaian, 1977an.
Mendi giroan, Antxon Mogollon ezizena zuen eta esan daiteke Euskal Herriko eskalatzaileen artean onenetakoa zela. Zailtasun handiko bideak ireki zituen, aurrez irekita zeuden askotan aritzeaz gain. Pirinioetan Vignemaleko Couloir de Gaube, Rabada eta Navarro bideak eta Ordesako Gallinero ezagunak burutuak zituen. Rigloseko (Hueska) Fire haitza ere igo zuen. Gune horretan buruhezurra hautsi eta larriki zaurituta egon zen denbora luzez. Picos de Europa (Kantabria) mendikateko Bulneseko Urriellun ere hainbat bide zabaldu zituen. Han bertan, 1989an Zunbeltz izeneko bidea ireki zuen mendebaldeko aurpegi ospetsuan, Juan Antonio Olarra eta Aitor Fernandez eskalatzaileekin batera. Horixe izan zen, gainera, lehen bide euskalduna aipaturiko pareta mitiko horretan. Alpeetan, Chamonixeko Petit Dru orratzeko amerikarren bide zuzena izan zen haren ekintza ezagunena eta Yosemite parkean, Ameriketako Estatu Batuetan, eskalatzaile ororen amets diren Capitán eta Half Dome mendiak eskalatu zituen lehen euskalduna izan zen Andres Prego pasaitarrarekin batera.

 Lorpenak 
Antxon Euskal Mendizale Federakundeko irakaslea zen 1983.ez geroztik. Mendiko hastapenetako, harkaitz eskaladarako eta alpinismoko espezialitateetako irakaslea zen eta hainbat eta hainbat ikastaro emanak zituen.

Eskalatzaile eta mendizale moduan egindakoaren berri emateko ohitura zuen Antxon Alonsok eta hori Federazioan bertan gauzatzen zuen. Horregatik jasota dago burututakoaren testigantza. Hona hemen:
+MENDIKATEAMENDIABIDEAREN IZENAOHARRAKLURRALDEAAurre PirinioakRiglos-Mallo PisónPany-HausAragoiCarnavaladaAlberto RabadáEspolón AlameloNormal PuroMurcianaMi padre tiene sedSerón MillánTan Tan GoZumo ZitronioAnis del monoDoctor InfiernoCaca de LuxLa caída de los DiosesNormal del Puro con 
Serón MillánRiglos Mallo ViseraZulú de menteAragoiChina TownFiesta del bicepsMosquitosRiglos Mallo CuchilloTodo tiene finAragoiRiglos Mallo FireGalletasAragoiGallego CarrilloRabadá NavarroEspolón de BurgiGárateKataluniaMontrebeyEngendroKataluniaTorrades amb allVilanovaTierra de nadieKataluniaEls TerradetsCadeKataluniaVillaverde5. igoaldia, 1980.eanVidal FarrenyTitus MagicAqualumMerchelyTimMurcianaMescalinaDemasiado lejos 
para ir andandoJardín de los DiosesSmokingReina PuigTerradets-Roca ReginaGali MoleroKataluniaBarrufetsOlimpiaArista E. Ribes-VidalPost MortemPirinioakEzkaurreJulia tximiniaAragoiPeña TeleraBatade korridoriaAragoiEspolón NavarrosDiedro CentralZ. korridoriaCollado korridoriaGran DiagonalElena korridoriaMaribel korridoriaDon TeleraBide arruntaAragoiPerdido mendiaBide arruntaAragoiPico 3028Despiau bideaOkzitaniaPene SarriereMendebaldeko aurpegiaOkzitaniaOrhi mendiaBide arruntaEuskal HerriaPic D´AnieBide arruntaPetretxemaBide arruntaAragoiHiru Errege MahaiaBide arruntaEuskal HerriaPico CristalesMendebaldeko korridoreaPetit VignemaleBide arruntaOkzitaniaBisaurinBide arruntaAragoiBalaitusBide arruntaAragoiTaillonIparraldeko aurpegiaBakarrik eskiz, 1990.eanAspeMurciélagoseko ertzaCandanchúTubo ZapatillaEskiz jaitsieraCresta de los DiablosCristales korridoriaCrestasCosterillouko ertzaErtzaVignemaleGaubeko ertzaOkzitaniaClot de la HountCouloir de GaubeEspolón BellefontAnsabére-EspígoloEspígoloMontaner VicenteSalida directaRabieriroAnsabére-Aguja grandeBellefontRabierAnsabéreSorgintzuloMidi D´OssauJean SantéArantxaHegoaldeko pilarraRabierJoliMayiEspolón BellefontEspolón Norte IntegralBakarrik, 1996.eeanFrancis TomasFlip MatinalDirectísima Sur eta Mendebaldeko pilarraGavarnieBanana SplitFluidoSarradetsHegoaldeko aurpegiaIzasL´eau, eauOladubiko ArroilaArroila jaitsiera, urarekinEuskal HerriaOrdesa-
Tozal de MalloFranco EspañolaAragoiLas brujasRabierAnglada CivisOrdesa-GallineroRabadá-NavarroAnglada CerdáEspolón de la PrimaveraZaratrustaFrancis Tomas igoera bakarrik, 1982.eanEdelweisHeroínaGéminisLuis CabreroDiedro TrituradorasSol NegroHil da Jainkoa eta Hueskalerria igoera, 1997.eanOrdesa-FraukataMandrágoraDivina Comedia2. errepikapena, 1983.eanBarrabásPeñón de Ifach (Calpe)Peñón de IfachNautilus2. errepikapena, 1983.eanValentzia ErkidegoaAnglada-GallegoDiedro UbsaDirecta Rusa errepikapena integralaGómezPicos de Europa mendikateaUrrielluMurcianaAsturiasRabadá NavarroClásica surZunbeltz igoera 1989.eanDirectísimaSagitarioMediterráneoCara SurLeivaCepedaAmistad con el DiabloVuelo del DragónEl cainejo eta AlmirantePeña ViejaEspolón FrancesesHorcados RojosRégilAguja Ostaiko EtxeaDel DiedroCareseko ibilaldiaOinezAlpeakCervinoVía HörnliSuitzaEspolón FrendoFrendoRodano-AlpeakPetit DruZeharkaldiaMont Blanc TaculGoulotte ChéréDirecta Americana Robinson bideaMont BlancEspolón Brenva40tik 200 m bitarteko bideak 6A eta 7A bitartekoakYosemiteCapitánThe NoseLehenengo igoera euskalduna, 1983an.AEBEast ButtressLehenengo igoera euskalduna, 1983an.AtlasToubkalBide arruntaMarokoMeseta TazashartCouloir NeigeAfeiha AnduacrinBide arruntaDedo de TadakBide arruntaDiedro bideaVinguenouseBide arruntaTiskinBide arruntaEskaladako hainbat bideAljeriaPaineko DorreakErdiko DorreaAntxon eta GaizkaTxilePunta GuillerminaArgentina
Antxon Alonsok beste inguru hauetan ere eskalatu zuen: Bi Ahizpak; Ziordiako Espoloia; Txindoki; Santa Barbara; Torcido; Egino; Ogoñoko lurmuturra; Etxauri; Itxusiko Harriak; Aiako Harria; Arkaleko haitzak; Igeldo; Zazpiturri; Balerdi; ...
ezkerrera|thumb|214x214px|Antxon, itsas ertzean eskalatzen.
erdian|thumb|Antxon, petatea garraiatzen.

 Mendizale erreferentea 
Carlos Ochoak, haren lagunak, zioen moduan, Antxon ez zen mendizale aditua edota mendizale ona, Antxon mendizale bikaina zen. Gipuzkoako bere belaunaldiko onenetakoa eta, ziurrenik, 1980-1987 artean indartsunetakoa. Hark erakutsi zuen moduan, oso ona zen behe, erdi eta goi mailan, nahiz udaberrian, udan, udazkenean eta baita neguan ere. Era berean, bikaina zen harkaitzetan, elurretan edota izotz-paretetan.
70. hamarkadako eskaladako biderik zailenetakoak errepikatzen lehenetarikoa izan zen (Rabadá Navarro, Ravier, Despiau, ea.), eta garai hartako era klasikoan igo zituen, gainera, 80. hamarkadako hasierako biderik zailenetakoak egiten ere lehenetarikoa izan zen (Guirles, Gálvez, Dru, Yosemiteko Nose...). Lehena izan zen eskaladarako oso bide zailak irekitzen: Santa Barbaran; Irurtzungo Bi Ahizpetan; Etxaurin; Urriellun... Izotzetako eskaladako bide zailak egiten ere aitzindari izan zen (Gaubeko korridorea, 1981ean egina).
Antxon mendizaleen arteko munduan ezezagunaren papera irudikatu bazuen ere, era berean erreferentzia handiko mendizalea zen. Gogor itxura baldin bazuen ere, eta zenbaitetan zakar punttu bat ere, begirune handia isladatzen zuen. Nolanahi ere, bere lotsaren atzean bihotz handiko pertsona bat gordetzen zen, sentibera eta umore handikoa. Era berean, izugarrizko gogoa zeukan bai laguntzeko, bai erakusteko eta lagunekin harremantzeko ere. Oso mendizale zuhurra izan zen eta inoiz ez zitzaion gustatu bere burua besteen aurrean nabarmentzea. Inoiz ez zuen parte hartu izen handiko espedizioetan, eta inoiz ez zen kezkatu ez subentzio, ez etxe-laguntzaileak bilatzean ere. Inoiz ez zituen aditzera eman bere abenturak: esan daiteke Antxon dela mendizaleen arteko langile-klasearen eredua, hain zuzen ere.

 San Esteban elizako tximistorratza 
Aipatzekoa da Antxonek jarri zuela Oiartzungo San Esteban elizako tximistorratza. 1993an jarri zuen Felix anaiarekin batera.

 Ezbeharra Txileko Patagonian 
1998aren hasieran, Antxon Alonso oiartzuarra, Gaizka Razkin, Gerardo Telletxea eta Andoni Areizaga donostiarrak, Josetxo Roriguez pasaitarra eta Hernaniko Martin Zabaleta mendizale ezaguna Txileko Patagonoian dauden Paineko Dorreetara abiatu ziren eskalatzera.  Han, Antxon Alonso eta Gaizka Razkin erdiko dorreko ipar mendebaldeko aurpegian bide berri bat irekitzera abiatu ziren. Bide berri hori zabaldu ondoren eta gailurra zapaldu ondoren, behera zihoazela, Antxon eta Gaizkari arroka eta rlur jausi bat etorri zitzaien gainera. Istripu zorigaitza izan zen bi eskalatzaileentzat.

1998ko otsailaren 28an, Errenteria-Oreretan ospatu ziren Antxonen aldeko hileta elizkizunak. Bertan, bertso hauek kantatu zizkioten:

 Erreferentziak 

 Kanpo estekak 

Kategoria:Gipuzkoako eskalatzaileak
Kategoria:Oiartzuarrak
Kategoria:Mendian hildako euskal alpinistak